pythainlp/thaigov-v2-corpus-22032023 huggingface dataset:
วันพุธที่ 1 ธันวาคม 2564
ดีเดย์ 1 ธ.ค. นี้! ปรับสูตรน้ำมันดีเซลเป็น B7 สูตรเดียว รักษาระดับราคาน้ำมันช่วยประชาชน
.....
กระทรวงพลังงานเร่งแก้ไขปัญหาราคาน้ำมันที่ปรับตัวสูงขึ้นและกระทบต่อหลายภาคส่วนจากสถานการณ์น้ำมันโลกที่ผันผวน โดยตั้งแต่ 1 ธ.ค. 64 - 31 มี.ค. 65 จะปรับสูตรน้ำมันดีเซลที่จำหน่ายเหลือเพียงสูตรเดียว คือ ดีเซล B7 เพื่อลดภาระกองทุนน้ำมันเชื้อเพลิงและรักษาระดับราคาน้ำมันดีเซลให้ลดลงอยู่ที่ประมาณ 28 บาท/ลิตร
.
โดยเป็นการปรับลดสัดส่วนการผสมน้ำมันไบโอดีเซล (บี100) ในน้ำมันดีเซลทั้ง 3 ชนิดที่จำหน่ายในปัจจุบัน ได้แก่ B20, B10 และ B7 ให้มีสัดส่วนราว 7% ซึ่งใช้ได้กับรถดีเซลทุกรุ่น ทุกยี่ห้อ และเติมได้จากทุกหัวจ่าย (ดีเซลพรีเมียมยังคงมีจำหน่ายเช่นเดิม) ช่วยบรรเทาผลกระทบประชาชนและพยุงเศรษฐกิจของประเทศในภาพรวม
#ไทยคู่ฟ้า#ร่วมต้านโควิด19
-------------------
วันพุธที่ 1 มิถุนายน 2565
ผู้ช่วยรัฐมนตรีฯ ดีอีเอส ร่วมงาน Asia Tech x Singapore (ATxSG)
ผู้ช่วยรัฐมนตรีฯ ดีอีเอส ร่วมงาน Asia Tech x Singapore (ATxSG)
นายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวง ได้เดินทางเข้าร่วมงาน Asia Tech x Singapore (ATxSG) และการประชุม G2G Roundtable Ministerial ณ โรงแรม Ritz – Carlton, Millennia Singapore สาธารณรัฐสิงคโปร์ ซึ่งจัดขึ้นระหว่างวันที่ ๓๐ พฤษภาคม – ๑ มิถุนายน ๒๕๖๕ โดยเมื่อวันที่ ๓๐ พฤษภาคม ๒๕๖๕ ระหว่างการเยือนสาธารณรัฐสิงคโปร์ในครั้งนี้ นายเนวินธุ์ ช่อชัยทิพญ์ ได้เข้าเยี่ยมคารวะนายชุตินทร คงศักดิ์ เอกอัครราชทูต ณ สาธารณรัฐสิงคโปร์ และเมื่อวันที่ ๓๑ พฤษภาคม ๒๕๖๕ นายเนวินธุ์ฯ ได้เข้าร่วมการประชุม ATxSG Summit และหารือทวิภาคีกับหน่วยงานต่าง ๆ ได้แก่ กระทรวงการค้าและอุตสาหกรรมของสิงคโปร์ กระทรวงการสื่อสารและสารสนเทศของสิงคโปร์ และกระทรวงกิจการภายในและการสื่อสารของญี่ปุ่น รวมทั้งหารือและดูงานที่สำนักงานใหญ่บริษัท Meta (Facebook) และเมื่อวันที่ ๑ มิถุนายน ๒๕๖๕ ได้เข้าร่วมประชุม Roundtable ระดับรัฐมนตรี และร่วมสนทนาในหัวข้อ “การดำเนินการเพื่อให้ความรู้และสร้างความเข้าใจแก่สาธารณชนในการใช้แพลตฟอร์มและเทคโนโลยีดิจิทัล และจัดการกับความเสี่ยงที่เกิดจากภัยคุกคามทางออนไลน์” ซึ่งในช่วงการประชุม Roundtable นี้มีผู้แทนระดับรัฐมนตรีจาก ๘ ประเทศ ได้แก่ สิงคโปร์ บรูไน อินโดนีเซีย บราซิล เอสโตเนีย สปป.ลาว มองโกเลีย และไทย รวมถึงเจ้าหน้าที่ระดับสูงจากเยอรมนี กัมพูชา ฟิลิปปินส์ มาเลเซีย เวียดนาม ญี่ปุ่น และซาอุดิอาระเบีย เข้าร่วม
************************
วันจันทร์ที่ 22 พฤศจิกายน 2564
สธ.-ศธ. จัด “สบช.สัญจร” เพิ่มโอกาสทางการศึกษาสาขาวิทยาศาสตร์สุขภาพแก่นักเรียนมัธยมในเขตสุขภาพที่ 6
กระทรวงสาธารณสุข โดย สถาบันพระบรมราชชนก ร่วมกับ 61 โรงเรียนเครือข่ายส่งเสริมประสิทธิภาพการจัดการมัธยมศึกษา ในเขตสุขภาพที่  6 ลงนามความร่วมมือทางวิชาการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการ “สบช.สัญจร” ปี 2565
กระทรวงสาธารณสุข โดย สถาบันพระบรมราชชนก ร่วมกับ 61 โรงเรียนเครือข่ายส่งเสริมประสิทธิภาพการจัดการมัธยมศึกษา ในเขตสุขภาพที่ 6 ลงนามความร่วมมือทางวิชาการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการ “สบช.สัญจร” ปี 2565 ส่งมอบโอกาสทางการศึกษาในระดับอุดมศึกษาสาขาวิชาวิทยาศาสตร์สุขภาพ แก่นักเรียนในท้องถิ่นห่างไกลทุรกันดาร
วันนี้ (22 พฤศจิกายน 2564) ที่ โรงเรียนวัดป่าประดู่ อำเภอเมือง จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานและร่วมลงนามความร่วมมือในการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการ “สบช.สัญจร” ปี 2565 ระหว่างสถาบันพระบรมราชชนก กระทรวงสาธารณสุข โดยศ.พิเศษ ดร.นพ.วิชัย เทียนถาวร อธิการบดีสถาบันพระบรมราชชนก และโรงเรียนเครือข่ายส่งเสริมประสิทธิภาพการจัดการมัธยมศึกษาในเขตสุขภาพที่ 6 กระทรวงศึกษาธิการ โดยมีผู้อำนวยการโรงเรียนทั้ง 61 แห่ง ร่วมลงนาม
ดร.สาธิต กล่าวว่า กระทรวงสาธารณสุขและกระทรวงศึกษาธิการ จัดทำโครงการ “สบช.สัญจร” ขึ้นเพื่อให้นักเรียนในท้องถิ่นห่างไกลทุรกันดารได้มีโอกาสเข้าศึกษาในสาขาวิทยาศาสตร์สุขภาพ ของสถานศึกษาในสังกัดสถาบันพระบรมราชชนก เพื่อเป็นกำลังคนด้านสาธารณสุขรองรับการดูแลสุขภาพประชาชนในอนาคต รวมถึงเป็นการสร้างความเสมอภาคทางการศึกษาให้เกิดขึ้นในสังคม ที่ผ่านมาได้ร่วมมือกับเครือข่ายส่งเสริมประสิทธิภาพการจัดการมัธยมศึกษา ในเขตสุขภาพที่ 1, 2, 3, 4, 5 และ 9 ไปแล้ว และครั้งนี้ เป็นความร่วมมือกับโรงเรียนในพื้นที่เขตสุขภาพที่ 6 ได้แก่ ชลบุรี ระยอง จันทบุรี ตราด จำนวน 61 โรงเรียน
สำหรับในปีการศึกษา 2565 สถาบันพระบรมราชชนก ได้จัดสรรที่นั่งเข้าศึกษาให้กับนักเรียนในคณะพยาบาลศาสตร์ 4 คน และคณะสาธารณสุขศาสตร์และสหเวชศาสตร์ 1 คนต่อโรงเรียน มีเป้าหมายครอบคลุมโรงเรียนมัธยมศึกษาตอนปลายทั่วประเทศ 900 โรงเรียน รับนักศึกษาทั้งสิ้น 7,000 คน
****************************** 22 พฤศจิกายน 2564
วันศุกร์ที่ 22 กรกฎาคม 2565
วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
วธ.ประกาศการประกวดสื่อสร้างสรรค์ “รักนะจ๊ะ ภาษาไทย” เนื่องในวันภาษาไทยแห่งชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า สำนักงานปลัดกระทรวงวัฒนธรรม โดยกองเฝ้าระวังทางวัฒนธรรมจัดกิจกรรมการประกวดสื่อสร้างสรรค์ เนื่องในวันภาษาไทยแห่งชาติ พุทธศักราช 2565 หัวข้อ “รักนะจ๊ะ ภาษาไทย” ในรูปแบบคลิปวิดีโอเพลงแรป เพื่อส่งเสริม สนับสนุน ให้เด็กและเยาวชน ได้ผลิตสื่อสร้างสรรค์และมีส่วนร่วมในการอนุรักษ์ และถ่ายทอดความงดงามของภาษาไทยซึ่งเป็นมรดกภูมิปัญญาทางวัฒนธรรมของชาติผ่านสื่อสร้างสรรค์ ซึ่งเป็นการดำเนินงานภายใต้แผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563 - 2565) ยุทธศาสตร์ที่ 1 การสนับสนุนการผลิตและเผยแพร่สื่อปลอดภัยและสร้างสรรค์ โดยเปิดรับผลงานสื่อสร้างสรรค์จากเด็กและเยาวชน อายุไม่เกิน 25 ปีในนามบุคคล หรือทีม ตั้งแต่วันที่ 10 – 30 มิถุนายน 2565 มีจำนวนผู้เข้าร่วมส่งผลงานเข้าร่วมกิจกรรม 188 ผลงาน
จากผลงานดังกล่าวคณะกรรมการตัดสินการประกวดได้พิจารณาตัดสินผลงานที่ได้รับรางวัล จำนวน 5 ผลงาน ที่สื่อให้เห็นถึงคุณค่า ความสำคัญของภาษาไทย รวมถึงการส่งเสริม อนุรักษ์ สืบสานและถ่ายทอดภาษาไทย ซึ่งเป็นเอกลักษณ์และเป็นสมบัติทางวัฒนธรรมอันล้ำค่าของชาติ ซึ่งทุกรางวัลจะได้รับโล่นายกรัฐมนตรีและเกียรติบัตรจากกระทรวงวัฒนธรรม เงินรางวัลรวม 120,000 บาท โดยเพลง “บอกรักภาษาไทย” ผลงานทีมโวหารชาญสมร คว้ารางวัลชนะเลิศ เงินรางวัล 50,000 บาท ส่วนรางวัลรองชนะเลิศ อันดับหนึ่ง ได้แก่ เพลง “คุณค่าภาษาและความเป็นไทย” ผลงานทีมวัยรุ่นพันธุ์ไทย รางวัลรองชนะเลิศ อันดับสอง ได้แก่ เพลง “ฮักไทยขนาด” ผลงานทีม CT FLOW X PJ และรางวัลชมเชย จำนวน 2 รางวัล ได้แก่ เพลง “พาสาทัย” ผลงานนางสาวธรรมมาตา เนาวพรพรรณ และผลงาน “หวงแหน” ทีม Rise of New Gen
รมว.วธ. กล่าวด้วยว่า การดำเนินกิจกรรมดังกล่าวเป็นการนำศิลปวัฒนธรรมร่วมสมัยมาเป็นสื่อในการถ่ายทอดคุณค่าและความงามของภาษาไทย โดยการมีส่วนร่วมของเด็กและเยาวชน ต้องขอชื่นชมและแสดงความยินดีกับเด็กและเยาวชนที่ได้รับรางวัล ถือเป็นส่วนสำคัญของประเทศที่ช่วยขับเคลื่อนเอกลักษณ์และสมบัติวัฒนธรรมอันล้ำค่าของชาติ ตลอดจนมีส่วนร่วมในการแสดงทักษะความรู้ ความสามารถด้านภาษาไทย ให้เป็นที่ประจักษ์ในระดับประเทศ ทั้งนี้ วธ. จะมีการมอบโล่รางวัล เกียรติบัตร และเงินรางวัล ให้กับผู้ที่ได้รับรางวัลทั้งหมด พร้อมกับรางวัลด้านภาษาไทยอื่นๆ ในวันอังคารที่ 26 กรกฎาคม 256 ณ หอประชุมใหญ่ ศูนย์วัฒนธรรมแห่งประเทศไทย
วันจันทร์ที่ 19 กรกฎาคม 2564
โครงการก่อสร้างขยายทางหลวงหมายเลข 2178 สาย แยกทางหลวงหมายเลข 2085 - อุบลราชธานี เป็น 4 ช่องจราจร แล้วเสร็จ
ช่วยบรรเทาการจราจรติดขัด รองรับปริมาณการจราจรได้เพิ่มมากขึ้น
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ดำเนินโครงการก่อสร้างขยายทางหลวงหมายเลข 2178 สาย แยกทางหลวงหมายเลข 2085 - อุบลราชธานี เป็น 4 ช่องจราจรแล้วเสร็จ ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อพัฒนาโครงข่ายทางหลวงระหว่างจังหวัดในภูมิภาคอีสานใต้ รองรับการคมนาคมขนส่งสินค้าชายแดนไทย - อินโดจีน
ทางหลวงหมายเลข 2178 สายวารินชำราบ - หนองงูเหลือม เริ่มจากเขตเทศบาลเมืองวารินชำราบ อำเภอวารินชำราบ จังหวัดอุบลราชธานี ผ่านอำเภอสำโรง อำเภอโนนคูณ สิ้นสุดที่ทางหลวงหมายเลข 2085 ตำบลหนองงูเหลือม อำเภอเบญจลักษณ์ จังหวัดศรีสะเกษ ปัจจุบันประชาชนใช้เป็นเส้นทางหลักในการเดินทางระหว่างจังหวัด และเดินทางเข้าสู่กรุงเทพมหานคร อีกทั้งเป็นเส้นทางในการขนส่งสินค้าระหว่างชายแดนไทยและประเทศเพื่อนบ้านผ่านด่านพรมแดนช่องเม็ก จ.อุบลราชธานี ทำให้ปริมาณการจราจรหนาแน่นอย่างต่อเนื่อง ประชาชนไม่ได้รับความสะดวกในการเดินทาง กรมทางหลวงจึงดำเนินการก่อสร้างขยายทางหลวงหมายเลข 2178 สายแยกทางหลวงหมายเลข 2085 - อุบลราชธานี มีจุดเริ่มต้นที่ กม. 27+910 ถึง ที่ กม. 42+500 รวมระยะทาง 14.59 กิโลเมตร เป็นมาตรฐานทางชั้นพิเศษ 4 ช่องจราจร ผิวจราจรแบบแอสฟัลท์คอนกรีต กว้างช่องละ 3.5 เมตร ไหล่ทาง กว้างข้างละ 2.5 เมตร มีเกาะกลางแยกทิศทางการจราจรไป - กลับ ก่อสร้างจุดกลับรถ จำนวน 11 แห่ง พร้อมงานติดตั้งไฟฟ้าส่องสว่าง งบประมาณ 598,166,800 บาท
โครงการแล้วเสร็จช่วยบรรเทาการจราจรติดขัด รองรับปริมาณการจราจรได้เพิ่มมากขึ้นทำให้การเดินทางและการขนส่งสินค้าทางการเกษตรมีความสะดวก รวดเร็ว และปลอดภัย ประหยัดค่าใช้จ่ายในการเดินทาง เพิ่มประสิทธิภาพระบบขนส่งสินค้าไปสู่กลุ่มประเทศอินโดจีนและเอเชีย
วันพฤหัสบดีที่ 25 พฤศจิกายน 2564
ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์พื้นที่ริมทางรถไฟ บริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช
ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์พื้นที่ริมทางรถไฟ บริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช เพื่อความเป็นระเบียบเรียบร้อย สวยงาม และปลอดภัย ตามนโยบายกระทรวงคมนาคม
วันนี้ (25 พฤศจิกายน 2564) นายนิรุฒ มณีพันธ์ ผู้ว่าการรถไฟแห่งประเทศไทย พร้อมด้วยผู้บริหารการรถไฟแห่งประเทศไทย (รฟท.) ลงพื้นที่ตรวจเยี่ยมโครงการปรับปรุงภูมิทัศน์พื้นที่ริมทางรถไฟ ซึ่งเป็นความร่วมมือระหว่าง รฟท. ภาคเอกชน ชุมชน และประชาชนในพื้นที่บริเวณริมทางรถไฟบริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช เพื่อสร้างความเป็นระเบียบเรียบร้อย สวยงาม และปลอดภัย เพื่อป้องกันการบุกรุกเข้ามาใช้ประโยชน์ในพื้นที่ ตามนโยบายของกระทรวงคมนาคม โดยจะมีการพัฒนาพื้นที่เพื่อส่งเสริมทัศนียภาพให้สะอาด สวยงาม พร้อมมีการจัดระเบียบพื้นที่ จัดเก็บขยะมูลฝอย ติดตั้งระบบไฟส่องสว่าง ให้มีความเป็นระเบียบเรียบร้อย ปลอดภัย
หลังจากนี้ รฟท. ยังเตรียมดำเนินการปรับปรุงภูมิทัศน์พื้นที่บริเวณโดยรอบโครงสร้างพื้นฐานของ รฟท. ตามนโยบายของกระทรวงคมนาคมอย่างต่อเนื่อง เพื่อสร้างความเป็นระเบียบเรียบร้อย สวยงาม รวมถึงป้องกันไม่ให้มีการบุกรุกเข้ามาใช้ประโยชน์ ตลอดจนเป็นการสร้างความปลอดภัยให้แก่ประชาชนที่อยู่อาศัยในบริเวณดังกล่าว และประชาชนที่ใช้เส้นทางในการเดินทางสัญจร รวมถึง เป็นการส่งเสริมให้ประชาชนหันมาใช้ระบบขนส่งสาธารณะเพิ่มมากขึ้นด้วย
วันพฤหัสบดีที่ 9 มิถุนายน 2565
รมว.สุชาติ ย้ำบทบาทไทยบนเวทีไอแอลโอ สมัยที่ 110 มุ่งจ้างงานคุณภาพ ดูแลสิทธิแรงงาน ฟื้นเศรษฐกิจหลังโควิด
....
เมื่อวันที่ 9 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงาน กล่าวถ้อยแถลงในการประชุมใหญ่ประจำปีองค์การแรงงานระหว่างประเทศ สมัยที่ 110 ณ นครเจนีวา สมาพันธรัฐสวิสโดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน พล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน ผู้แทนฝ่ายรัฐบาล รวมทั้งผู้แทนฝ่ายนายจ้าง และผู้แทนฝ่ายลูกจ้าง เข้าร่วมด้วย
นายสุชาติ กล่าวว่า ผมขอแสดงความยินดีกับ ILO ในการจัดการประชุมในครั้งนี้ที่เป็นสัญญาณที่ดีซึ่งแสดงให้เห็นถึงการฟื้นฟู ที่สำคัญขอขอบคุณ คุณกาย ไรเดอร์ ซึ่งเป็นผู้นำที่ได้ทุ่มเทในระหว่างการดำรงตำแหน่ง ก่อนสถานการณ์โควิด ประเทศที่พัฒนาน้อยที่สุด Least Development Countries (LDC) ประสบกับความท้าทายในหลาย ๆ ด้าน ปัจจุบัน การบรรลุเป้าหมายการพัฒนาที่ยั่งยืน SDGs ยิ่งมีความยากลำบากมากขึ้น ประเทศไทยเป็นพันธมิตรและมีความร่วมมือกับประเทศอาเซียน รวมถึงภูมิภาคเอเชีย และแอฟริกา โดยเฉพาะด้านการประกันสังคม การพัฒนาทักษะอาชีพ และระบบมาตรฐานฝีมือแรงงาน ประเทศไทยขอสนับสนุนและแสดงความชื่นชมต่อความพยายามของผู้อำนวยการใหญ่ที่ให้ความสำคัญกับประเด็นของ LDC และบรรจุลงในวาระสำคัญผลกระทบของโควิด – 19 ทำให้เราต้องมีความยืดหยุ่น
นายสุชาติ กล่าวต่อว่า ประเทศไทยในฐานะสมาชิกร่วมก่อตั้ง ILO มีพันธกิจในการส่งเสริมความยุติธรรมทางสังคม การจ้างงานอย่างมีผลิตภาพ และงานที่มีคุณค่าสำหรับทุกคน และรักษาการเติบโตของเศรษฐกิจที่ครอบคลุมและยั่งยืน
โอกาสนี้ รมว.แรงงาน ได้ยกตัวอย่างการดำเนินการที่ดีของประเทศไทยในช่วงโควิด – 19 ที่ผ่านมา ได้แก่ มาตรการร่วมกันระหว่างกระทรวงแรงงานและกระทรวงสาธารณสุขเพื่อรับมือกับวิกฤตโควิด – 19 ในสถานที่ทำงาน โดยสามารถกระจายวัคซีนได้รวดเร็วขึ้น และเข้าถึงแรงงานทุกสัญชาติ เป็นผลให้แรงงานจำนวน 4 ล้านคนได้รับวัคซีนจากกระทรวงแรงงาน นอกจากนี้ ยังกล่าวถึงมาตรการรักษาการจ้างงานสำหรับ SMEs สามารถที่จะสนับสนุนธุรกิจขนาดเล็กจำนวน 4 แสนแห่ง และรักษาการจ้างงานให้กับแรงงาน 5 ล้านคน รวมถึงสร้างงานใหม่อีกกว่า 6 หมื่นตำแหน่ง ที่สำคัญโครงการ Factory Sandbox ซึ่งพัฒนาขึ้นเพื่อรับมือกับผลกระทบของโควิด โดยสร้างสมดุลระหว่างเศรษฐกิจและการสาธารณสุข ลูกจ้างในภาคการผลิตได้รับการคุ้มครองการจ้างงานและรายได้ ผ่านการตรวจ ฉีดวัคซีน และการแยกกักตัว โดยโครงการได้ให้การสนับสนุนสถานประกอบการ ป้องกันสุขภาพให้กับลูกจ้าง และทำให้ประเทศสามารถรักษาการจ้างงานได้มากกว่า 4 แสนตำแหน่ง และสร้างมูลค่าในการส่งออกสูงสุดในรอบ 30 ปี นอกจากนี้ ประเทศไทยยังให้ความสำคัญกับการส่งเสริมการฝึกงานที่มีคุณภาพ ซึ่งเป็นปัจจัยสำคัญสำหรับการจ้างงานที่มีผลิตภาพและเต็มที่ ดังนั้นประเทศไทยจึงสนับสนุนการกำหนดมาตรฐานแรงงานใหม่ เรื่องการฝึกงาน
"ผมขอยืนยันความมุ่งมั่นของประเทศไทยในการร่วมมือกับ ILO และประชาคมระหว่างประเทศ เพื่อมุ่งไปสู่การฟื้นฟูหลังโควิด-19 โดยเราคาดหวังที่จะสร้างอนาคตที่มีการจ้างงานอย่างมีผลิตภาพ และงานที่มีคุณค่า โดยไม่ทิ้งใครไว้เบื้องหลัง"นายสุชาติ กล่าวในท้ายสุด
วันพุธที่ 13 ตุลาคม 2564
กระทรวงการคลังผนึกกำลังลงพื้นที่มอบถุงยังชีพแก่ผู้ประสบภัยน้ำท่วมที่อ่างทอง
นายสันติ พร้อมพัฒน์ รมช.คลัง พร้อมนายพชร อนันตศิลป์ อธิบดีกรมศุลกากร และนายวิทัย รัตนากร ผอ.ออมสิน และคณะ ลงพื้นที่ตรวจเยี่ยมและให้กำลังใจผู้ประสบอุทกภัยพร้อมมอบถุงยังชีพ จำนวน 600ชุด ในพื้นที่หมู่ที่ 1–7 ตำบลโผงเผง อำเภอป่าโมก จังหวัดอ่างทอง
วันนี้ (13 ตุลาคม 2564) เวลา 11.00 น. นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมด้วยนายพชร อนันตศิลป์ อธิบดีกรมศุลกากร และนายวิทัย รัตนากร ผู้อำนวยการธนาคารออมสิน และคณะ ลงพื้นที่ตรวจเยี่ยมและให้กำลังใจผู้ประสบอุทกภัยพร้อมมอบถุงยังชีพ เครื่องอุปโภคบริโภคและสิ่งของจำเป็น จำนวน 600ชุด พร้อมน้ำดื่มบรรจุขวดแก่พี่น้องประชาชน บริเวณริมฝั่งแม่น้ำเจ้าพระยาในพื้นที่หมู่ที่ 1 – 7 ตำบลโผงเผง อำเภอป่าโมก จังหวัดอ่างทอง เพื่อถวายเป็นพระราชกุศล เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเพื่อบรรเทาความเดือดร้อนของประชาชนในพื้นที่ดังกล่าว ในโอกาสนี้ คณะผู้บริหารได้ลงเรือเข้าเยี่ยมเยือนและแจกถุงยังชีพพร้อมให้กำลังใจแก่ประชาชนผู้ประสบภัยที่ไม่สามารถออกมาจากบ้านพักได้ เนื่องจากน้ำยังคงมีระดับสูง
วันพฤหัสบดีที่ 25 พฤศจิกายน 2564
ปลัดกระทรวงยุติธรรม เป็นหัวหน้าคณะผู้แทนไทยนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา
ปลัดกระทรวงยุติธรรม เป็นหัวหน้าคณะผู้แทนไทยนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา สู่การพัฒนาสถานการณ์สิทธิมนุษยชนในประเทศไทย
ในวันอังคารที่ ๒๓ พฤศจิกายน ๒๕๖๔ เวลา ๑๐.๐๐ – ๑๓.๐๐ น. ตามเวลาท้องถิ่น ณ นครเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทยในการนำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สำนักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส ซึ่งในวันนี้ เป็นการนำเสนอรายงานประเทศฯ วันสุดท้าย โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ เข้าร่วม และนางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ และผู้แทนจากกระทรวงการต่างประเทศ สำนักงานสภาความมั่นคงแห่งชาติ กระทรวงมหาดไทย กระทรวงแรงงาน กระทรวงสาธารณสุข และกอ.รมน. ภาค ๔ ส่วนหน้า และสำนักงานตำรวจแห่งชาติ ร่วมชี้แจง พร้อมทั้งผู้แทนจากหน่วยงานอื่นๆ เข้าร่วม
สำหรับการนำเสนอรายงานประเทศฯ ในวันนี้ ปลัดกระทรวงยุติธรรม ได้ชี้แจงข้อมูลตามคำถามต่อเนื่องจากเมื่อวานในประเด็นนโยบายการดูแลกลุ่มชาติพันธุ์ในประเทศไทย การบังคับใช้กฎหมายหมิ่นประมาท มาตรการส่งเสริมความเท่าเทียมและการไม่เลือกปฏิบัติใน จชต. และคณะผู้แทนไทย โดย กคส. สตช. สมช. กอ.รมน. ภาค ๔ ส่วนหน้า กต. มท. รง. และ สธ. ได้ตอบข้อคำถามของคณะกรรมการสหประชาชาติฯ ในประเด็นต่างๆ อาทิ การจดทะเบียนการเกิดเด็ก การป้องกันและปราบปรามการค้ามนุษย์ สิทธิในที่ดินทำกิน ประเด็นสิทธิของกลุ่มชาติพันธ์ต่างๆในประเทศไทย การดูแลกลุ่มชาติพันธุ์ใน จชต. การดูแลผู้อพยพโยกย้ายถิ่นฐาน และผู้หลบหนีเข้าเมือง การเข้าถึงการศึกษา การดูแลแรงงานต่างด้าว การป้องกันและปราบปรามการค้ามนุษย์ การดูแลผู้หนีภัยการสู้รบ การดูแลสตรีใน จชต. มาตรการช่วยเหลือประชาชนในช่วงโควิด-19 สิทธิของกลุ่ม LGBTIQ+ และพัฒนาการในงานด้านธุรกิจกับสิทธิมนุษยชน เป็นต้น
จากนั้น ภายหลังจากการนำเสนอรายงานประเทศฯ ด้วยวาจาเสร็จสิ้น ปลัดกระทรวงยุติธรรม ได้กล่าวถ้อยแถลงสรุป พร้อมทั้งขอบคุณคณะกรรมการสหประชาชาติฯ ที่ได้ให้ข้อคิดเห็นและข้อเสนอแนะต่อประเทศไทย รวมทั้งยืนยันท่าทีไทยในการยินดีให้ความร่วมมือกับสหประชาชาติต่อไป
ทั้งนี้ คณะกรรมการสหประชาชาติฯ ได้กำหนดให้คณะผู้แทนไทยส่งคำตอบเพิ่มเติมเป็นลายลักษณ์อักษรภายใน ๔๘ ชั่วโมง และคณะกรรมการสหประชาชาติฯ จะออกข้อสังเกตุเชิงสรุป (Concluding Observations) ให้กับประเทศไทยภายใน ๑ เดือน เพื่อให้นำไปพัฒนาสถานการณ์สิทธิมนุษยชนภายในประเทศต่อไป
วันอังคารที่ 31 พฤษภาคม 2565
รัฐบาลพอใจนักท่องเที่ยวมาไทยกว่า 1 ล้านคน
วันเสาร์ที่ 28 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพอใจสถานการณ์การท่องเที่ยวหลังเปิดประเทศ โดยพบว่าช่วงเดือน ม.ค. – พ.ค.2565 มีนักท่องเที่ยวเดินทางเข้าไทยแล้วกว่า 1 ล้านคน ส่งผลให้ตัวเลขนักท่องเที่ยวในไตรมาสแรกของปี 2565 เพิ่มขึ้นจากช่วงเดียวกันของปีก่อนถึงร้อยละ 2,368 สร้างรายได้เพิ่มร้อยละ 1,424 และคาดว่าการประกาศนโยบายปีส่งเสริมท่องเที่ยวไทย 2565-2566 ในช่วงไตรมาสที่ 2-3 จะกระตุ้นให้นักท่องเที่ยวคุณภาพจากทั่วโลกมาประเทศไทยไม่น้อยกว่า 300,000 คน/เดือน และมีนักท่องเที่ยวไม่น้อยกว่า 5 ล้านคนในสิ้นปีนี้ ส่วนการเดินทางของนักท่องเที่ยวชาวไทยภายในประเทศ เพิ่มขึ้นร้อยละ 69 สร้างรายได้ไม่น้อยกว่า 255,815 ล้านบาท ทั้งนี้ ประมาณการรายได้จากการท่องเที่ยวในภาพรวมทั้งปี ไม่น้อยกว่า 1.3-1.8 ล้านล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 14 สิงหาคม 2564
แจงข้อสงสัยกรณีไม่ดำเนินการตรวจ swab ผู้ป่วยโควิด-19 ที่อาการดีขึ้นแล้วแพทย์ให้กักตัวต่อที่บ้าน เป็นไปตามแนวทางเวชปฏิบัติฯ ฉบับปรับปรุงใหม่
รองโฆษกรัฐบาล แจงข้อสงสัยกรณีไม่ดำเนินการตรวจ swab ผู้ป่วยโควิด-19 ที่อาการดีขึ้นแล้วแพทย์ให้กักตัวต่อที่บ้าน เป็นไปตามแนวทางเวชปฏิบัติฯ ฉบับปรับปรุงใหม่
วันที่14ส.ค. 2564น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าจากกรณีที่ขณะนี้ได้มีข้อคำถามจากทั้งผู้ป่วยโควิด-19และญาติผู้ป่วยว่าเหตุใดกรณีที่ผู้ป่วยที่ผ่านการรักษาอาการดีขึ้นแล้วและแพทย์มีคำสั่งให้กลับบ้านและกักตัวต่อบ้านจนครบ14วันจึงไม่มีการตรวจswabก่อนให้ออกจากสถานพยาบาลในกรณีนี้กระทรวงสาธารณสุขได้รายงานว่าเป็นการดำเนินการตามแนวทางเวชปฏิบัติการวินิจฉัยดูแลรักษาและการป้องกันการติดเชื้อในโรงพยาบาลกรณีโรคโควิด-19ฉบับปรับปรุงล่าสุดณวันที่4ส.ค. 2564ตามข้อแนะนำจากคณะทำงานด้านการรักษาและป้องกันการติดเชื้อในโรงพยาบาล(คณะกรรมการกำกับดูแลรักษาโควิด-19)ซึ่งเป็นคณะที่กรมการแพทย์กระทรวงสาธารณสุขร่วมกับคณาจารย์ผู้เชี่ยวชาญและคณะแพทย์มหาวิทยาลัยต่างๆทำการปรับปรุงสม่ำเสมอตามสถานการณ์ของโรค
ทั้งนี้ตามแนวเวชปฏิบัติฯฉบับล่าสุดได้พิจารณาจากงานศึกษาแล้วพบว่าผู้ป่วยที่มีอาการน้อยหรืออาการดีขึ้นแล้วอาจจะยังตรวจพบสารพันธุกรรมของเชื้อไวรัสที่เป็นสาเหตุของโควิด-19ในน้ำมูกหรือน้ำลายของผู้ป่วยได้เป็นเวลานานและเวลานี้ไวรัสมีหลายสายพันธุ์บางสายพันธุ์อาจจะนานสารพันธุกรรมที่ตรวจพบหลังจากผู้ป่วยมีอาการมานานแล้วอาจเป็นเพียงซากสารพันธุกรรมที่หลงเหลือที่ร่างกายยังกำจัดไม่หมด
นอกจากนี้การตรวจพบสารพันธุกรรมของเชื้อหลังจากพ้นระยะกักตัวก็ไม่ได้หมายความว่าผู้ป่วยรายนั้นยังแพร่เชื้อได้ดังนั้นในแนวทางเวชปฏิบัติฯโควิด-19ฉบับล่าสุดนี้จึงระบุว่าไม่ต้องทำswabก่อนอนุญาตให้ผู้ป่วยออกจากสถานพยาบาลเพราะไม่มีผลเปลี่ยนแปลงการรักษาโดยแพทย์ผู้รักษาจะพิจารณาจากอาการเป็นหลัก
น.ส.ไตรศุลีกล่าวว่าแต่ตามแนวทางเวชปฏิบัติฯยังคงแนะนำให้ผู้ป่วยที่แพทย์จำหน่ายให้กลับไปกักตัวที่บ้านจนครบ14วันยังต้องปฏิบัติมาตรการป้องกันโรคอย่างเข้มงวดเช่นการงดออกจากบ้านไปยังชุมชนทุกกรณียกเว้นการเดินทางไปโรงพยาบาลโดยการนัดหมายและการจัดการโดยโรงพยาบาล,การแยกห้องนอนจากผู้อื่นในครอบครัวถ้าไม่มีห้องนอนแยกให้นอนห่างจากผู้อื่นอย่างน้อย3-5เมตรและต้องเป็นห้องที่เปิดให้อากาศระบายได้ดี,ใช้ห้องน้ำแยกถ้าไม่สามารถแยกได้ให้ให้เช็ดพื้นผิวที่มีการสัมผัสด้วยน้ำยาทำความสะอาดหรือน้ำยาฆ่าเชื้อหลังการใช้ทุกครั้ง,การสวมหน้ากากอนามัยเมื่ออยู่ร่วมกับอยู่อื่นการแยกรับประทานอาหารเป็นต้น
อย่างไรก็ตามหากมีอาการป่วยเกิดขึ้นใหม่หรืออาการเดิมมากขึ้นเช่นไข้สูงไอมากเหนื่อยแน่นหน้าอกหอบหายใจไม่สะดวกเบื่ออาหารให้ติดต่อสถานพยาบาลหากต้องเดินทางมาสถานพยาบาลแนะนำให้สวมหน้ากากระหว่างเดินทางตลอดเวลา
ส่วนกรณีไม่มีอาการใดๆอีกหลังจากครบกำหนดการกักตัวตามระยะเวลานี้แล้วสามารถประกอบกิจกรรมทางสังคมและทางานได้ตามปกติตามแนวทางวิถีชีวิตใหม่เช่นการสวมหน้ากากอนามัยเมื่ออยู่ร่วมกับผู้อื่นการทำความสะอาดมือการรักษาระยะห่างและหากมีข้อสงสัยเกี่ยวกับข้อปฏิบัติในการกักตัวที่บ้านสามารถสอบถามโรงพยาบาลที่เข้ารับการรักษาหรือสายด่วน1422หรือ1668
———————
วันพุธที่ 16 มีนาคม 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 จากข้อมูลสะสม ณ วันที่ 15 มี.ค.2565 เวลา 23.00 น. พบว่ามีผู้ใช้สิทธิที่เข้าร่วมโครงการคนละครึ่ง ระยะที่ 3 25.46 ล้านราย มียอดใช้จ่าย 53,771.6 ลบ. และผู้ใช้สิทธิกลุ่มใหม่ 7.91 แสนราย มียอดใช้จ่าย 1,400.4 ลบ.
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 15 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จำนวน 25.46 ล้านราย ซึ่งมียอดใช้จ่าย 53,771.6 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จำนวน 7.91 แสนราย ซึ่งมียอดใช้จ่าย 1,400.4 ล้านบาท รวมมีผู้ใช้สิทธิทั้งหมดจำนวน 26.25 ล้านราย และยอดการใช้จ่ายรวม 55,172.0 ล้านบาท แบ่งเป็นเงินที่ประชาชนจ่าย 28,055.8 ล้านบาท และรัฐร่วมจ่าย 27,116.2 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 23,040.3 ล้านบาท ร้านธงฟ้า 9,455.7 ล้านบาท ร้าน OTOP 2,469.7 ล้านบาท ร้านค้าทั่วไป 19,126.3 ล้านบาท ร้านบริการ 977.5 ล้านบาท และกิจการขนส่งสาธารณะ 102.5 ล้านบาท สำหรับประชาชนที่ได้รับสิทธิทั้งหมด 26.38 ล้านราย เป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จำนวน 25.46 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย และในส่วนของผู้ประกอบการมีผู้ประกอบการที่เข้าร่วมโครงการฯ ระยะที่ 4 แล้วจำนวน 1.35 ล้านราย โดยเป็นผู้ประกอบการรายใหม่ 2.75 หมื่นราย
ทั้งนี้ ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 และสำหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการฯ ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันอังคารที่ 1 มีนาคม 2565
กรมทางหลวงชนบทสร้างถนนเลียบชายฝั่งทะเลภาคใต้เสร็จสมบูรณ์แล้วกว่า 475 กิโลเมตร พร้อมเดินหน้าก่อสร้างส่วนที่เหลืออีกกว่า 38 กิโลเมตร คาดแล้วเสร็จในปี 2566
เพื่อพัฒนาโครงข่ายให้มีความสมบูรณ์ ส่งเสริมเศรษฐกิจการท่องเที่ยวอย่างยั่งยืน ตามนโยบายของรัฐมนตรี
กรมทางหลวงชนบท (ทช.) กระทรวงคมนาคม เปิดเผยความคืบหน้าโครงการก่อสร้างถนนเลียบชายฝั่งทะเลภาคใต้ (Thailand Riviera) ซึ่งปัจจุบันได้ดำเนินการก่อสร้างเสร็จสมบูรณ์แล้ว จำนวน 39 โครงการ และขณะนี้มีโครงการที่จะเตรียมดำเนินการก่อสร้างและอยู่ระหว่างการก่อสร้างอีก จำนวน 4 โครงการ โดยคาดว่าจะก่อสร้างแล้วเสร็จทั้งหมดในปี 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ทช. ได้ดำเนินการตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง เพื่อพัฒนาโครงข่ายถนนดังกล่าวให้มีความต่อเนื่องให้เป็นถนนท่องเที่ยวชายฝั่งทะเลระดับสากล ส่งเสริมเศรษฐกิจการท่องเที่ยวกระจายรายได้สู่ชุมชมอย่างเป็นรูปธรรม ยกระดับคุณภาพชีวิตให้ประชาชน นักท่องเที่ยวได้รับความสะดวกปลอดภัยในการเดินทาง ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. ได้เริ่มดำเนินการก่อสร้างถนนเลียบชายฝั่งทะเลฯ มาตั้งแต่ปี 2552 ถึงปัจจุบัน โดยได้ก่อสร้างไปแล้ว จำนวน 39 โครงการ รวมระยะทาง 475.896 กิโลเมตร และเพื่อให้โครงข่ายถนนเลียบชายฝั่งทะเลภาคใต้มีความสมบูรณ์ต่อเนื่องมากยิ่งขึ้น ในปี 2565 ทช. จึงได้ดำเนินการก่อสร้างอีก จำนวน 4 โครงการ รวมระยะทาง 38.72 กิโลเมตร ดังนี้
- ถนนทางหลวงชนบทสาย ชพ.4019 สายแยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อำเภอหลังสวน และละแม จังหวัดชุมพร ระยะทาง 19.891 กิโลเมตร ปัจจุบัน มีความก้าวหน้าไปแล้วกว่าร้อยละ 82 คาดว่าจะก่อสร้างแล้วเสร็จในเดือนมีนาคม 2565 เร็วกว่าแผนที่กำหนดไว้ ใช้งบประมาณในการก่อสร้าง 172.082 ล้านบาท
- ถนนสายเพชรเกษม - สถานีรถไฟทุ่งประดู่ - วัดทับสะแก อำเภอทับสะแก จังหวัดประจวบคีรีขันธ์ ระยะทาง 3.418 กิโลเมตร ปัจจุบันได้เริ่มเข้าพื้นที่ดำเนินการก่อสร้างแล้วเมื่อเดือนธันวาคม 2564 คาดว่าจะก่อสร้างแล้วเสร็จประมาณช่วงกลางปี 2565 นี้ ใช้งบประมาณในการก่อสร้าง 20.650 ล้านบาท
- ถนนสายบ้านบางคอย - บ้านทุ่งคาน้อย อำเภอเมือง จังหวัดชุมพร ระยะทาง 8.658 กิโลเมตร ปัจจุบันได้เริ่มเข้าพื้นที่ดำเนินการก่อสร้างแล้วเมื่อเดือนมกราคม 2565 คาดว่าจะก่อสร้างแล้วเสร็จในปี 2565 ใช้งบประมาณในการก่อสร้าง 31.984 ล้านบาท
- ถนนสายแยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ (ตอนที่ 2)
อำเภอหลังสวน และละแม จังหวัดชุมพร ระยะทาง 6.753 กิโลเมตร ซึ่งคาดว่าจะเริ่มเข้าพื้นที่ก่อสร้างได้ประมาณเดือนพฤษภาคม 2565 และคาดว่าจะก่อสร้างแล้วเสร็จในปี 2566 ใช้งบประมาณในการก่อสร้าง 105.440 ล้านบาท
วันอาทิตย์ที่ 14 สิงหาคม 2565
รัฐบาลส่งเสริมพัฒนาจุดท่องเที่ยวประจำจังหวัด ตามรอยนายกฯ ชม “สกายวอล์คกาญจนบุรี” เริ่ม 18 ส.ค.นี้
รัฐบาลส่งเสริมพัฒนาจุดท่องเที่ยวประจำจังหวัด ตามรอยนายกฯ ชม “สกายวอล์คกาญจนบุรี” เริ่ม 18 ส.ค.นี้
วันที่ 14 สิงหาคม 2565 นางสาวรัชดา ธนาดิเรก เปิดเผยว่า ภายหลังที่พลเอก ประยุทธ์ จันทร์โอชา นายกรัฐมนตรีได้ลงพื้นที่เยี่ยมเยียนประชาชนและตรวจราชการที่จังหวัดกาญจนบุรี เมื่อวันที่ 4 ส.ค. 2565 อีกทั้งได้ไปชมความงดงามของจุดท่องเที่ยวแห่งใหม่ “สกายวอล์คเมืองกาญจน์” ซึ่งทางเดินทำด้วยกระจกใส ระยะทาง 150 เมตร บนความสูง 12 เมตร ทอดยาวขนานไปตามริมแม่น้ำแควใหญ่ ตั้งอยู่ในอำเภอเมืองใกล้ศาลหลักเมือง ขณะนี้ มีประชาชนจำนวนมากให้ความสนใจ และเฝ้ารอการเปิดให้บริการ
ทั้งนี้ จังหวัดกาญจนบุรี​ ได้แจ้งเปิดทดสอบความพร้อม​การให้บริการประชาชนเข้าชม “สกายวอล์คกาญจนบุรี” เฟสแรก​ ในวันที่ 18-26 สิงหาคม 2565 ก่อนเปิดเต็มรูปแบบในช่วงต้นเดือนกันยายนนี้ โดยให้บริการประชาชนเข้าชมช่วงทดสอบทั้ง Walk in และจองคิวออนไลน์ล่วงหน้าที่ https://shorturl.asia/s4drw หรือสแกน QR Code ตามภาพ ซึ่งมีเงื่อนไขจำนวนผู้เข้าชม ดังนี้
วันจันทร์​ -​ ศุกร์​ ลงทะเบียน​ออนไลน์​ 100​ ท่าน​ walk​ in​ 50​ ท่าน​ เข้าชมตั้งแต่เวลา​ 15.30​ น.
วันเสาร์​ -​ อาทิตย์​ ลงทะเบียน​ออนไลน์​ 200​ ท่าน​ walk​ in​ 200​ ท่าน​ เข้าชมตั้งแต่เวลา​ 14.00​ น.
“แต่ละจังหวัดและภาคส่วนที่เกี่ยวข้องด้านการส่งเสริมการท่องเที่ยว เร่งบูรณาการความร่วมมือเพื่อพัฒนาจุดท่องเที่ยวทั้งของเดิมและใหม่ เน้นการชูอัตลักษณ์ท้องถิ่น และการท่องเที่ยวอย่างยั่งยืน สอดรับการฟื้นตัวอุตสาหกรรมการท่องเที่ยวหลังจากที่ได้รับผลกระทบจากโควิด 19 ทั้งนี้ นายกรัฐมนตรีเน้นย้ำว่าภาคการท่องเที่ยวเป็นหัวใจสำคัญของการเติบโตทางเศรษฐกิจและนำพาการกระจายรายได้สู่ท้องถิ่นและครัวเรือน ทุกภาคส่วนจึงต้องร่วมมือกัน และภาครัฐต้องเป็นแกนหลักในการขับเคลื่อนร่วมกับเอกชนและประชาชน ซึ่งรัฐบาลยืนยันให้การสนับสนุนเต็มที่” นางสาวรัชดา กล่าว
วันศุกร์ที่ 19 สิงหาคม 2565
"ชัยวุฒิ" แนะนายจ้างยุคใหม่ ปรับตัวชูดิจิทัลรับโลกเปลี่ยน
"ชัยวุฒิ" แนะนายจ้างยุคใหม่ ปรับตัวชูดิจิทัลรับโลกเปลี่ยน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดงานสัมมนาสภาองค์การนายจ้างแห่งประเทศไทย และ กล่าวปาฐกถาเรื่อง “การเปลี่ยนแปลงธุรกิจในยุคดิจิทัล (Business Change in Digital Era)” ว่า นายจ้างต่างๆได้มีปรับตัวเองให้รวดเร็วขึ้นเพื่อทันกับการเปลี่ยนแปลงของโลกจากดิจิทัลเทคโนโลยีต่างๆที่เปลี่ยนไปเร็วมาก ซึ่งเมื่อ2-3 ปีก่อนที่ Covid-19 จะระบาดในทุกวงการจะมีการคาดการณ์ว่าการทำธุรกิจทั่วโลกจะต้องมีการเปลี่ยนแปลงในทุกมิติ แต่ปรากฎว่าจากการระบาดของ Covid-19 ที่ผ่านมาทำให้พฤติกรรมคนในประเทศไทยและทั่วโลกเปลี่ยนไปเร็วกว่าที่คาดการณ์ไว้ จึงยิ่งทำให้รูปแบบการทำธุรกิจ ยิ่งต้องมีการปรับตัวให้เร็วขึ้นมากกว่าที่คาดการณ์ไว้
ปัจจุบันโครงสร้างพื้นฐานของไทยมีความพร้อมอยู่แล้ว ทั้งเรื่องอินเทอร์เน็ต สื่อสารไร้สาย มือถือ ซึ่งประชาชนมีความรู้ความเข้าใจในการใช้อุปกรณ์สื่อสารต่างๆ มีความพร้อมมาก พร้อมกันนี้บริษัทต่างๆ จำเป็นต้องปรับตัว ในการนำเทคโนโลยีดิจิทัลมาปรับเปลี่ยนแปลงธุรกิจ เพื่อเพิ่มโอกาสและศักยภาพในการแข่งขันของตนให้มีศักยภาพที่สูงขึ้นต่อไป
นายเอกสิทธิ์ คุณานันทกุล ประธานสภาองค์การนายจ้างแห่งประเทศไทย กล่าวว่าการจัดงานสัมมนาในครั้งนี้เพื่อให้ ภาคธุรกิจได้เกิดการตระหนักรู้ถึงการเปลี่ยนแปลงของเทคโนโลยียุคดิจิทัลที่ส่งผลกระทบต่อวิถีชีวิตแนวคิดของคนในสังคม และการดำเนินธุรกิจที่ต้องปรับเปลี่ยนให้ทันต่อเทคโนโลยีดิจิทัล ที่เปลี่ยนแปลงไป ตลอดจนการพัฒนามโนทัศน์ของตนเองในการนำเทคโนโลยีดิจิทัลมาใช้เพื่อรับมือกับการเปลี่ยนแปลงเพื่อเพิ่มโอกาสและศักยภาพในการแข่งขัน และต้องปรับวิสัยทัศน์และกลยุทธ์ขององค์กรให้ทันต่อการเปลี่ยนแปลงของเทคโนโลยีดิจิทัลทั้งในปัจจุบันและอนาคต
********************
วันเสาร์ที่ 28 สิงหาคม 2564
รัฐมนตรีว่าการกระทรวงยุติธรรม เผยต้องดันร่างกฎหมายป้องกันการทรมานและอุ้มหาย-คุ้มครองพยานให้สำเร็จ  ยกเคสนครสวรรค์เป็นกรณีศึกษา
รัฐมนตรีว่าการกระทรวงยุติธรรม เผยต้องดันร่างกฎหมายป้องกันการทรมานและอุ้มหาย-คุ้มครองพยานให้สำเร็จ  ยกเคสนครสวรรค์เป็นกรณีศึกษา ต้องเร่งทำให้สังคมมั่นใจกระบวนการ แนะบุคคลที่หวาดกลัวไม่มีที่พึ่งให้นึกถึงกระทรวงยุติธรรม พร้อมคุ้มครองความปลอดภัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีเจ้าหน้าที่ตำรวจมีการใช้ถุงพลาสติกคลุมหัวผู้ต้องหาจนขาดอากาศหายใจเสียชีวิตว่า เรื่องนี้ถือเป็นกรณีศึกษา ผู้คนต่างมีคำถามว่าปล่อยให้มีการทำเช่นนี้ได้อย่างไร ทำไมถึงปล่อยให้เจ้าหน้าที่ทำร้ายประชาชน และจะมีแนวทางแก้ไขเรื่องลักษณะแบบนี้ไม่ให้เกิดขึ้นอีกได้อย่างไร เพื่อให้ประชาชนเกิดความมั่นใจ ซึ่งกระทรวงยุติธรรม โดยกรมคุ้มครองสิทธิและเสรีภาพ ได้มีการเสนอร่าง พ.ร.บ.คุ้มครองพยานในคดีอาญา ซึ่งอยู่ในชั้นการพิจารณาของ คณะกรรมาธิการ และ ร่างพ.ร.บ.ป้องกันและปราบปรามการทรมานและกระทำให้บุคคลสูญหาย ซึ่งอยู่ระหว่างการรอบรรจุเข้าสู่วาระการประชุมของสภาผู้แทนราษฎรในวาระแรก เนื่องจากประเทศไทยเข้าร่วมภาคีอนุสัญญาต่อต้านการทรมานและการกระทำอื่นๆ ที่โหดร้าย ไร้มนุษยธรรม ตั้งแต่ เดือน ต.ค. 2550 ซึ่งต้องมีการจัดทำกฎหมายลักษณะดังกล่าว แต่เวลาผ่านมาเนิ่นแล้วก็ยังไม่สำเร็จ ซึ่งตนจะพยายามทำกฎหมายทั้งสองฉบับนี้ให้สำเร็จให้ได้
นายสมศักดิ์ กล่าวอีกว่า สังคมบางส่วนอาจจะคิดว่าประมวลกฎหมายอาญาก็ใช้ได้ แต่ตนมองเห็นจุดอ่อนที่ไม่เป็นธรรมกับผู้ที่ถูกกระทำ ความยุติธรรมจะเกิดขึ้นได้ต้องมีกฎหมายเฉพาะ ทำให้สมเหตุสมผลกับการกระทำ อย่างกรณีที่ จ.นครสวรรค์ ถือเป็นกรณีศึกษา เพราะเป็นเจ้าหน้าที่รัฐทำกับบุคคลอื่น หากมีการสืบสวน ทำสำนวนแล้ว ถ้าจำเลยเป็นพวกตนเองก็อาจจะทำสำนวนให้อ่อนและฟ้องในมาตราที่มีโทษต่ำกว่าที่ควรเป็น ซึ่งการทรมานหรือทำให้บุคคลสูญหาย มีโทษตั้งแต่จำคุก 5 ปี - ตลอดชีวิต ปรับตั้งแต่ 100,000 - 1,000,000 บาท มีอายุความตั้งแต่ 10-20 ปีตามประมวลกฎหมายอาญา โดยกรณีอุ้มหายต้องตามหาจนกว่าจะพบตัวหรือรู้ชะตากรรม ซึ่งร่างกฎหมายการป้องกันการทรมานมีการเสนอถึงมือวิปรัฐบาลตั้งแต่เดือน ก.พ. 2564 ซึ่งรัฐบาลชุดนี้มีการเร่งจัดทำกฎหมายหลายฉบับให้ได้ออกมาบังคับใช้สำเร็จ โดยกฎหมายการป้องกันทรมาน เป็นกฎหมายคดีพิเศษ ซึ่งตนคิดว่าเมื่อร่างกฎหมายฉบับนี้เข้าสภา ตนจะไปเป็นประธานกมธ.เองด้วย
"ผมอยากทำกฎหมายนี้เพื่อให้พี่น้องประชาชนได้รับความยุติธรรม ซึ่งร่างกฎหมายป้องกันการทรมานน่าจะเข้าสภาได้ในสมัยประชุมหน้า ซึ่งบุคคลที่หวาดกลัวการถูกทำร้าย หรือเป็นพยานในคดีต่างๆ หากวิตกกังวลให้นึกถึงกระทรวงยุติธรรม เราจะให้การคุ้มครอง ตาม พ.ร.บ.คุ้มครองพยาน ซึ่งสามารถยื่นคำร้องได้ที่ สำนักงานคุ้มครองพยานและสำนักงานยุติธรรมจังหวัดทั่วประเทศ โดยเมื่อเข้าโครงการแล้ว จะมีเจ้าหน้าที่คุ้มครองความปลอดภัย ได้รับสิทธิประโยชน์ทำมาหาได้ตามอัตราขั้นต่ำ ค่าที่พัก ค่าอาหาร และหากผู้ใกล้ชิดถูกข่มขู่คุกคามสามารถร้องขอให้คุ้มครองความปลอดภัยได้ รวมถึงจะได้รับค่ารักษาพยาบาลกรณีบาดเจ็บ และเงินเยียวยาแก่ครอบครัวในกรณีเสียชีวิตขณะอยู่ในโครงการด้วย"นายสมศักดิ์ กล่าว
วันศุกร์ที่ 5 พฤศจิกายน 2564
โฆษกรัฐบาล เผย “นายกฯ” เป็นห่วงคลัสเตอร์โรงเรียนในมุกดาหาร เร่งให้ทุกหน่วยงานดำเนินการแก้ปัญหาเร่งด่วน ชื่นชมมีแผนเผชิญเหตุชัดเจน
โฆษกรัฐบาล เผย “นายกฯ” เป็นห่วงคลัสเตอร์โรงเรียนในมุกดาหาร เร่งให้ทุกหน่วยงานดำเนินการแก้ปัญหาเร่งด่วน ชื่นชมมีแผนเผชิญเหตุชัดเจน
วันนี้ (5 พฤศจิกายน 2564) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการทรวงกลาโหม เป็นห่วงและสั่งหน่วยงานที่เกี่ยวข้องเร่งดำเนินการ กรณีพบคลัสเตอร์ผู้ติดเชื้อโควิด-19 ที่โรงเรียนคำสร้อยพิทยาสรรค์ อ.นิคมคำสร้อย จ.มุกดาหาร หลังเปิดเรียนได้ 3 วัน โดยเบื้องต้น ทางโรงเรียนได้ดำเนินการตรวจคัดกรอง ด้วยชุดตรวจ Antigen test kit (ATK) พบผลบวกในครูจำนวน 14 ราย และสุ่มตรวจในนักเรียน ผลเป็นบวก จำนวน 3 ราย รวมผล ATK เป็นบวก จำนวน 17 ราย จึงแจ้งทีมสอบสวนควบคุมโรค (CDCU) อ.นิคมคำสร้อย ทราบและลงพื้นที่เก็บสิ่งส่งตรวจเพื่อยืนยันผลตรวจทางห้องปฏิบัติติการทั้ง 17 ราย ต่อมาทีม CDCU และกลุ่มงานควบคุมโรคติดต่อ สสจ.มุกดาหาร และศปก.อำเภอนิคมคำสร้อยได้ลงพื้นที่เพื่อตรวจหาเชื้อโควิด-19 เชิงรุก โดยทำการตรวจ ATK ในนักเรียนและบุคลากรที่เกี่ยวข้องในโรงเรียน จำนวน 1,106 คน โดยแยกกลุ่มเสี่ยงที่สัมผัสใกล้ชิดจำนวน 160 ราย เพื่อเก็บสิ่งส่งตรวจยืนยันทางห้องปฏิบัติการ (RT-PCR)โดยได้ผลตรวจครบถ้วน ผลเป็นลบไม่พบเชื้อทุกราย จึงปล่อยนักเรียนกลับบ้าน แต่ยังคงให้เฝ้าระวังตัวเองอย่างต่อเนื่องภายใน 7 วัน หากมีอาการเข้าข่าย ให้รีบไปพบแพทย์ทันที อย่างไรก็ดี ทางโรงเรียนจะดำเนินการทำความสะอาด และพ่นฆ่าเชื้อภายในโรงเรียนต่อไป ทั้งนี้ โรงเรียนคำสร้อยพิทยาสรรค์ได้ดำเนินการฉีดวัคซีนให้กับนักเรียนและบุคลากรไปแล้วกว่า 70% ซึ่งเป็นการสร้างภูมิคุ้มกันแล้วในระดับหนึ่ง
โฆษกประจำสำนักนายกฯ กล่าวว่า นายกรัฐมนตรีชื่มชมการดำเนินการของภาคส่วนต่าง ๆ ในจังหวัดมุกดาหารที่ดำเนินการได้รวดเร็วเมื่อเผชิญกับเหตุการณ์ที่ต้องสงสัยว่าเกิดการแพร่ระบาดของโควิด-19 ในพื้นที่ แสดงให้เห็นถึงความเข้มแข็งของการบริหารงานภาครัฐ การบูรณาการการทำงานระหว่างภาคส่วนต่าง ๆ ในสังคม ไม่ว่าจะ ประชาชน บุคลากรสาธารณสุขของทางจังหวัดและอำเภอ บุคลากรทางการศึกษาและบุคลากรภาครัฐ ทำให้การรับมือต่าง ๆ ทั้งการคัดกรองแยกกลุ่มเสี่ยง การจัดหาสถานที่กักตัวและการสอบสวนโรคเกิดขึ้นอย่างรวดเร็ว สามารถควบคุมการแพร่ระบาดของโรคได้ในวงจำกัดและในเวลาที่เหมาะสม ทั้งนี้ขอให้ประชาชนมั่นใจว่า การเปิดเรียนแบบ On-site ได้มีการประเมินความพร้อมของโรงเรียนเป็นอย่างดี รวมถึงมีมาตรการป้องกันทางสาธารณสุขที่เข้มงวด มีการเฝ้าระวังเชื้ออย่างต่อเนื่อง เพื่อให้สามารถเปิดเรียนได้อย่างปลอดภัย ปลอดโรค ซึ่งในวันที่ 15 พฤศจิกายนนี้ จะมีโรงเรียนในสังกัดกรุงเทพมหานคร และโรงเรียนสังกัดอื่นๆ เปิดเรียนออนไซต์เพิ่มมากขึ้น นายกรัฐมนตรีได้เน้นย้ำให้ทุกภาคส่วนที่เกี่ยวข้องตรวจตรา ตรวจสอบให้ทุกโรงเรียนเข้มงวดมาตรการ 6-6-7 โดยยึดหลัก 6 มาตรการหลัก 6 มาตรการเสริม และ 7 มาตรการเข้ม รวมทั้งปรับระบบและเตรียมแผนรองรับ เพื่อให้สามารถใช้ชีวิตรูปแบบปกติใหม่ เมื่อเจอสถานการณ์การแพร่ระบาดจะสามารถรับมือได้อย่างทันท่วงที พร้อมกันนี้ยังได้ชื่นชมโรงเรียนคำสร้อยพิทยาสรรค์ จ.มุกดาหาร ที่ปฎิบัติตามมาตรการแผนรองรับได้อย่างดีเยี่ยม
วันจันทร์ที่ 30 สิงหาคม 2564
กระทรวงพาณิชย์  ชี้แจงข้อเรียกร้องให้ทบทวนแผนการปรับลดค่าส่วนแบ่งการขายในธุรกิจฟู้ดเดลิเวอรี
อธิบดีกรมการค้าภายใน  ยืนยันการพิจารณาของคณะอนุกรรมการฯ ไม่ได้มีผลให้ตัวแทนไรเดอร์ผู้จัดส่งอาหารต้องสูญเสียรายได้แต่อย่างใด
วันที่ 28 สิงหาคม 2564 นายวัฒนศักย์ เสือเอี่ยม อธิบดีกรมการค้าภายใน กล่าวว่าจากสถานการณ์การแพร่ระบาดของ covid 19 ส่งผลให้ รัฐบาลจำเป็นต้องกำหนดมาตรการป้องกันการแพร่กระจายของเชื้อ โดยมาตรการหนึ่งคือการจำกัดการนั่งรับประทานอาหารในร้าน ซึ่งส่งผลกระทบต่อรายได้ส่วนหนึ่งของร้านอาหาร กระทรวงพาณิชย์จึงได้ร่วมมือกับ Food Delivery platform ได้แก่ Food Panda Grab Gojek LINEMAN และ Robinhood จำนวน 5 แพลตฟอร์ม ในการจัดโปรโมชั่นสำหรับการสั่งซื้ออาหารผ่านแพลตฟอร์ม เพื่อลดภาระค่าครองชีพให้กับประชาชน และอีกส่วนหนึ่ง เป็นการลดค่า GP ที่เรียกเก็บจากร้านอาหาร จากเดิมให้เหลือไม่เกิน 25 เปอร์เซ็นต์ ระหว่างวันที่ 1 ถึง 30 มิถุนายน 2564 ซึ่งผลจากการดำเนินการดังกล่าวช่วยกระตุ้นเศรษฐกิจได้ไม่ต่ำกว่า 2,000 ล้านบาท
อย่างไรก็ตาม เพื่อดูแลให้เกิดความเป็นธรรมในระบบการค้าในธุรกิจ Food Delivery platform คณะกรรมการกลางว่าด้วยราคาสินค้าและบริการ จึงได้แต่งตั้งคณะอนุกรรมการพิจารณาค่าบริการจำหน่ายและขนส่งอาหารผ่านแพลตฟอร์ม ประกอบด้วยผู้แทนจากกระทรวงคมนาคม กระทรวงดิจิตอลเพื่อเศรษฐกิจและสังคม สำนักงานคณะกรรมการคุ้มครองผู้บริโภค สำนักงานคณะกรรมการแข่งขันทางการค้า กรมสรรพากร กรมพัฒนาธุรกิจการค้า สภาหอการค้าแห่งประเทศไทย สมาคมโลจิสติกส์ไทย มีกรมการค้าภายในเป็นฝ่ายเลขานุการ โดยมีหน้าที่ศึกษา วิเคราะห์เกี่ยวกับรูปแบบธุรกิจการบริการจำหน่ายและขนส่งอาหาร รวมถึงอัตราการเรียกเก็บค่าบริการและแนวทางหลักเกณฑ์ที่เหมาะสมกับธุรกิจ ซึ่งคณะอนุกรรมการมีหลักการพิจารณาจะคำนึงถึงการสร้างความเป็นธรรมให้แก่ผู้มีส่วนได้เสียทุกฝ่ายอย่างสมดุล กล่าวคือ (1) ผู้บริโภคได้รับประโยชน์จากการใช้บริการ (2) ร้านค้าสามารถสร้างรายได้จากการขายผ่านแพลตฟอร์ม (3) ไรเดอร์มีผลตอบแทนที่เหมาะสม และ (4) แพลตฟอร์มสามารถประกอบธุรกิจและสามารถแข่งขันได้อย่างเป็นธรรม การดำเนินการของกระทรวงพาณิชย์ ทั้งในส่วนของกิจกรรมโปรโมชั่นและการพิจารณาของคณะอนุกรรมการฯ จึงไม่ได้มีผลให้ตัวแทนไรเดอร์ผู้จัดส่งอาหารต้องสูญเสียรายได้แต่อย่างใด
วันอาทิตย์ที่ 1 พฤษภาคม 2565
รมว.สุชาติ จับมือ นายจ้าง ลูกจ้าง เปิดงานวันแรงงานแห่งชาติ จ.ชลบุรี ยัน รัฐบาลดูแลคุณภาพชีวิตที่ดีแก่ผู้ใช้แรงงานทุกมิติ
...
เมื่อวันที่ 1 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดงานวันแรงงานแห่งชาติ จังหวัดชลบุรี ประจำปี ๒๕๖๕ โดยมี นายนิติ วิวัฒน์วานิช รองผู้ว่าราชการจังหวัดชลบุรี กล่าวต้อนรับ นายธนัสถา คำมาวงษ์ ประธานสหภาพแรงงานสยามโตโยต้า ในฐานะประธานการจัดงานฯ กล่าวรายงานวัตถุประสงค์การจัดงานฯ นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นายสุทธิ สุโกศล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมด้วยผู้บริหารระดับสูงกระทรวงแรงงาน ผู้แทนองค์กรนายจ้าง ลูกจ้าง สถานประกอบกิจการเข้าร่วมในครั้งนี้ด้วย ณ มหาวิทยาลัยการกีฬาแห่งชาติ วิทยาเขตชลบุรี ต.หนองไม้แดง อ.เมืองชลบุรี จ.ชลบุรี
นายสุชาติ กล่าวว่า วันที่ 1 พฤษภาคม ของทุกปี เป็น “วันแรงงานแห่งชาติ” เป็นวันสำคัญที่แสดงให้สังคมได้ระลึกถึงความสำคัญของพี่น้องผู้ใช้แรงงานที่มีต่อการพัฒนาเศรษฐกิจของประเทศ วันนี้ท่านพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่านพล.อ. ประวิตร วงษ์สุวรรณ รองนายกรัฐมนตรี ให้เกียรติมารับข้อเรียกร้องวันแรงงานแห่งชาติจากพี่น้องผู้ใช้แรงงาน ณ กระทรวงแรงงาน โดยในปี 2565 พี่น้องผู้ใช้แรงงานได้ยื่นข้อเรียกร้อง 8 ข้อ โดยส่วนใหญ่ประเด็นคล้ายคลึงกับปี 2564 ที่ผ่านมา และกระทรวงแรงงานดำเนินการแล้วเสร็จในขั้นกระทรวงแรงงาน 4 ข้อ สำหรับประเด็นอื่นๆ มีการศึกษาบูรณาการร่วมกับหน่วยงานที่เกี่ยวข้อง
นายสุชาติ กล่าวต่อว่า สำหรับจังหวัดชลบุรีอันถือได้ว่าเป็นเมืองเศรษฐกิจที่สำคัญทั้งภาคการท่องเที่ยวและภาคอุตสาหกรรม พี่น้องผู้ใช้แรงงานของจังหวัดชลบุรีจึงเป็นกำลังสำคัญในการพัฒนาเศรษฐกิจของจังหวัดและของประเทศ นอกจากนี้ยังมีบทบาทในการพัฒนาระบบแรงงานสัมพันธ์ โดยเป็นองค์กรผู้นำทั้งระดับสหภาพแรงงาน สหพันธ์แรงงาน และสภาองค์การลูกจ้าง ได้ร่วมกันอย่างพร้อมเพรียงจากหลายภาคส่วนในการทำกิจกรรมสาธารณประโยชน์ของพี่น้องผู้ใช้แรงงาน เป็นการสร้างความมั่นคง สร้างคุณภาพชีวิตที่ดี และก่อให้เกิดแรงงานสัมพันธ์ที่ดีต่อกันกระทรวงแรงงานได้ให้ความสำคัญกับคุณภาพชีวิตของพี่น้องผู้ใช้แรงงาน เพราะพี่น้องผู้ใช้แรงงานถือได้ว่าเป็นฟันเฟืองที่มีส่วนสำคัญในการผลักดันให้เศรษฐกิจของประเทศมีความเจริญก้าวหน้าและมั่นคง โดยดำเนินการส่งเสริม สนับสนุน คุ้มครอง และกำกับดูแล เพื่อให้พี่น้องผู้ใช้แรงงานได้รับสิทธิประโยชน์อย่างทั่วถึง เท่าเทียม และสามารถทำงานได้อย่างมีความสุข เพื่อมุ่งยกระดับคุณภาพชีวิตของผู้ใช้แรงงานให้ดีขึ้น อันเป็นการสร้างรากฐานที่มั่นคงด้านแรงงานในการสร้างผลิตภาพ และเพิ่มมูลค่าทางเศรษฐกิจให้กับประเทศ การจัดงานในวันนี้แสดงให้เห็นถึงความร่วมมือกันของลูกจ้าง พี่น้องผู้ใช้แรงงาน นายจ้าง/เจ้าของสถานประกอบกิจการ และข้าราชการของจังหวัดชลบุรี ที่ร่วมกันทำกิจกรรมประกอบไปด้วยการจัดแข่งขันฟุตบอลกระชับมิตรระหว่างข้าราชการ ผู้นำแรงงาน ตัวแทนนายจ้าง และผู้นำท้องถิ่น การจัดนิทรรศการประชาสัมพันธ์ภารกิจของหน่วยงานในสังกัดกระทรวงแรงงาน และหน่วยงานภาครัฐอื่นที่เกี่ยวข้อง การเล่นเกมส์ชิงรางวัล
วันอาทิตย์ที่ 12 มิถุนายน 2565
รัฐบาลส่งเสริมกิจกรรมสร้างสันติ เหตุระเบิดที่รือเสาะไม่กระทบงานแข่งกีฬา ชาวนราธิวาสแห่ร่วมคึกคัก
รัฐบาลส่งเสริมกิจกรรมสร้างสันติ เหตุระเบิดที่รือเสาะไม่กระทบงานแข่งกีฬา ชาวนราธิวาสแห่ร่วมคึกคัก
วันที่ 12 มิถุนายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาล กล่าวว่า นายกรัฐมนตรี พลเอก ประยุทธ์ จันทร์โอชา ได้มอบหมายให้ตนลงพื้นที่เยี่ยมเยียนประชาชนและติดตามการขับเคลื่อนงานด้านการมีส่วนร่วมภาคประชาชนและการส่งเสริมบทบาทสตรีในจังหวัดชายแดนใต้ ซึ่งเมื่อวันที่ 11 มิถุนายน 2565 ได้ลงพื้นที่ร่วมกับพลโท เกรียงไกร ศรีรักษ์ แม่ทัพภาคที่ 4 ที่เป็นประธานเปิดกิจกรรมการแข่งขันกีฬาต้านภัยยาเสพติด ครั้งที่ 21 องค์การบริหารส่วนตำบลลาโละ อำเภอรือเสาะ จังหวัดนราธิวาส ระหว่างวันที่ 11 มิถุนายน ถึง 10 กรกฎาคม 2565 มีผู้นำท้องที่ ผู้นำท้องถิ่น นักกีฬา และประชาชนเข้าร่วมกิจกรรมจำนวนมาก ในงานยังได้มีการเดินพาเหรดของแต่ละหมู่บ้าน และการแสดงทางวัฒนธรรมของชาวไทยพุทธและมุสลิม รวมถึงการแสดงปันจักสีลัตโดยนักกีฬาที่ชาติไทยชาวนราธิวาสที่คว้าเหรียญทองและทองแดงจากการแข่งขันกีฬาซีเกมส์และอีกหลายเวทีระดับนานาชาติ
นางสาวรัชดา กล่าวต่อว่า แม้ว่าในพื้นที่อำเภอรือเสาะ เมื่อวันที่ 10 มิ.ย. ที่ผ่านมา ได้เกิดเหตุระเบิดขึ้นบริเวณถนนสาย 4066 ตำบลตะโละหะลอ บ้านบือเเนลือโบะ ไม่มีผู้ใดได้รับบาดเจ็บ แต่การขับเคลื่อนกิจกรรมเมื่อวานนี้ยังคงเป็นไปได้ด้วยดี บรรยากาศเปี่ยมไปด้วยความสุข มีคนมาร่วมงานมากมาย ประชาชนให้การต้อนรับแม่ทัพภาค 4 อย่างอบอุ่น และเป็นกันเอง แต่ละชุมชนจัดขบวนพาเหรดแต่งกายสวยงาม และทุกคนร้องเพลงชาติไทยร่วมกัน โดยมีนักกีฬาทีมชาติเป็นผู้ชักธงขึ้นสู่ยอดเสา และคนในงานร้องเพลงชาติร่วมกัน
นางสาวรัชดากล่าวด้วยว่า ได้ลงพื้นที่เพื่อนำความห่วงใยจากท่านนายกรัฐมนตรีมามอบให้ประชาชน พร้อมสร้างความมั่นใจว่ารัฐบาลมุ่งมั่นขับเคลื่อนกิจกรรมดี ๆ สร้างความปรองดองสมานฉันท์ ให้เกิดขึ้นในพื้นที่อย่างยั่งยืน รวมถึงเสริมสร้างบทบาทผู้หญิงให้เป็นพลังสร้างสันติสุขควบคู่ไปกับการพัฒนา สำหรับการจัดงานการแข่งขันกีฬาต้านภัยยาเสพติดในครั้งนี้ของ อบต.ลาโละ เป็นอีกหนึ่งตัวอย่างที่น่าชื่นชม แสดงให้เห็นถึงการทำงานร่วมกันของทุกฝ่าย ใช้กิจกรรมกีฬาเป็นสื่อสร้างความเข้าใจสานสัมพันธ์ ก่อให้เกิดความรักความสามัคคี กลมเกลียวในหมู่คณะ ขจัดพฤติกรรมอันไม่พึงปรารถนาของสังคม โดยเฉพาะปัญหายาเสพติดในกลุ่มวัยรุ่น และในเรื่องการแก้ปัญหายาเสพติดในพื้นที่นั้น นองจากการส่งเสริมกิจกรรมของภาคประชาชนแล้ว ทางกองทัพภาคที่ 4 ยังได้ขับเคลื่อนโครงการบำบัดฟื้นฟูผู้ติดยาเสพติดโดยมีชุมชนเป็นศูนย์กลาง (Community Based Treatment CBTx) ขณะนี้มีตำบลเข้าร่วมโครงการและดำเนินการได้อย่างเป็นรูปธรรม รวม 38 ตำบลนำร่อง ซึ่งในปีหน้าจะทำการขยายผลให้ครบ 290 ตำบลในพื้นที่สามจังหวัดชายแดนใต้และสี่อำเภอในจังหวัดสงขลา
วันจันทร์ที่ 30 สิงหาคม 2564
อภ. ลงนามซื้อ ATK 8.5 ล้านชุด เร่งกระจายให้ ปชช. ต้นเดือน ก.ย. 64 เป็นต้นไป
....
องค์การเภสัชกรรม (อภ.) ลงนามในสัญญากับ บ.เวิลด์ เมดิคอลฯ แล้ววันนี้ (30 ส.ค.) เพื่อจัดซื้อ ATK จำนวน 8.5 ล้านชุด แจกให้กับประชาชนตรวจหาเชื้อโควิด-19 ด้วยตัวเองใน 3 กลุ่มหลัก คือ 1.ชุมชนแออัด ตลาด 2.สถานพยาบาล 3.ร้านขายยา คลินิก แล็บ กว่า 1,000 จุดทั่วประเทศ
.
คาดว่าจะเริ่มกระจาย ATK ได้ ในช่วง 8 – 9 ก.ย. 64 เป็นต้นไป โดยก่อนจัดส่งจะต้องมีการตรวจประเมินวิเคราะห์ผลิตภัณฑ์ พร้อมสุ่มตัวอย่างไปตรวจทดสอบคุณภาพ ให้ได้มาตรฐานตามเกณฑ์ที่ อย. กำหนด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 18 สิงหาคม 2565
กระทรวงวัฒนธรรมประกาศผลคัดเลือกผู้ทำคุณประโยชน์ รางวัล“วัฒนคุณาธร” ประจำปี 2565
กระทรวงวัฒนธรรมประกาศผลคัดเลือกผู้ทำคุณประโยชน์ รางวัล“วัฒนคุณาธร” ประจำปี 2565
วธ.ประกาศผลคัดเลือกผู้ทำคุณประโยชน์ต่อวธ.ประจำปี 2565 จำนวน 395 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่เด็กหรือเยาวชน บุคคล นิติบุคคลหรือคณะบุคคลร่วมเป็นพลังขับเคลื่อนงานด้านศาสนา ศิลปะและวัฒนธรรมในโอกาสวันคล้ายวันสถาปนากระทรวง 3 ต.ค. 2565
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า การดำเนินงานของกระทรวงวัฒนธรรม ได้รับความร่วมมือจากภาคีเครือข่ายทุกภาคส่วนซึ่งได้ทุ่มเททั้งกำลังกาย สติปัญญา และกำลังทรัพย์ ทำให้ชุมชน สังคม มีความเข้มแข็งในมิติทางวัฒนธรรม และส่งผลให้การดำเนินงานด้านวัฒนธรรมประสบความสำเร็จตามความมุ่งหมาย กระทรวงวัฒนธรรมตระหนักถึงความสำคัญของทุกภาคีเครือข่าย ที่ร่วมนำวัฒนธรรมมาสร้างคนดี สร้างสังคมดี สร้างมูลค่าทางเศรษฐกิจ ส่งเสริมเศรษฐกิจวัฒนธรรม เพื่อเป็นฐานรากในการพัฒนาประเทศอย่างยั่งยืน จึงได้ดำเนินการคัดเลือกและมอบรางวัลแก่ผู้ทำคุณประโยชน์ต่อกระทรวงวัฒนธรรม มาตั้งแต่ปี พ.ศ. 2550 จนถึงปัจจุบัน
รัฐมนตรีว่าการกระทรวงวัฒนธรรม กล่าวอีกว่า วธ.ได้คัดเลือกผู้ทำคุณประโยชน์ต่อวธ.ระดับประเทศ ประจำปีงบประมาณ พ.ศ. 2565 มีผลการคัดเลือกจำนวน 395 รางวัล ใน 3 ประเภทได้แก่ ประเภทเด็กหรือเยาวชน จำนวน 145 ราย เช่น นางสาวกมลทิพย์ อยู่คง จังหวัดยโสธร เด็กหญิงนาทาชา รัสเซลล์ มณีเสถียร กรุงเทพมหานคร เด็กชายปวีณ์กร สมนึก จังหวัดลำปาง นายมูฮัมหมัดกัยฟาน สาและ จังหวัดนราธิวาส และเด็กหญิงหนึ่งฤทัย แซ่โค้ว จังหวัดระนอง ประเภทบุคคล จำนวน 121ราย/รูป เช่น พระพรหมบัณฑิต กรุงเทพมหานคร นายณัฐภล ศักดิ์สงวน จังหวัดอุตรดิตถ์ นายประยูร นารี จังหวัดอุดรธานี นายเฉลิม อภิวาท จังหวัดพระนครศรีอยุธยา นายมือเส๊าะ หะนะกาแม จังหวัดยะลา และประเภทนิติบุคคลหรือคณะบุคคล จำนวน 129 แห่ง/คณะ เช่น ศูนย์ประสานงานเครือข่ายช่างภาพเยาวชนจิตอาสา โรงเรียนพระหฤทัยคอนแวนต์ กรุงเทพมหานคร ชุมชนคุณธรรมฯ วัดตุ่นใต้ จังหวัดพะเยา พุทธสมาคมจังหวัดนครราชสีมา วิทยาลัยอาชีวศึกษาสระบุรี จังหวัดสระบุรี สำนักงานคณะกรรมการอิสลามประจำจังหวัดพัทลุง เป็นต้น
ทั้งนี้ วธ.ได้ประกาศผลการคัดเลือกผู้ทำคุณประโยชน์ต่อวธ.ประจำปีงบประมาณ พ.ศ. 2565 ที่เว็บไซต์วธ.https://www.m-culture.go.th/th/article_view.php?nid=189168
นายอิทธิพล กล่าวด้วยว่า วธ.ขอแสดงความยินดีและขอชื่นชมต่อเด็กหรือเยาวชน บุคคล นิติบุคคล หรือคณะบุคคลที่ได้รับการคัดเลือกเป็นผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. 2565 ซึ่งจะได้รับโล่รางวัล “วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2565 ซึ่งเป็นปีพิเศษครบรอบ 20 ปี เพื่อสร้างขวัญกำลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสำคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติ ให้คงอยู่อย่างยั่งยืน
วันเสาร์ที่ 19 มีนาคม 2565
โฆษกรัฐบาลแจง พรรคร่วมรัฐบาลพร้อมสนับสนุนรัฐบาลต่อไป มั่นใจอยู่ครบเทอม เผย นายกฯ ขอให้ทุกพรรคช่วยกันทำงานเพื่อแก้ปัญหาความเดือดร้อนให้ประชาชน
สวนเพื่อไทย นายกฯ เข้าใจการเมืองดี ลุยทำงานลูกเดียวโดยไม่สนเกมการเมือง เหน็บ ไม่เข้าใจเรื่องเดียว คือคิดว่าฝ่ายค้านจะทำหน้าที่ตัวเองเพื่อประโยชน์ประชาชนมากกว่าผลประโยชน์ตัวเอง
วันนี้(19มี.ค.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าการรับประทานอาหารเย็นของพรรคร่วมรัฐบาลที่สโมสรราชพฤกษ์กรุงเทพฯเมื่อวันที่17มี.ค.ที่ผานมาโดยพรรคเล็กมาร่วมรับประทานอาหารกับพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมนั้นบรรยากาศเป็นไปด้วยดีได้มีการหารือถึงแนวทางการทำงานในเรื่องต่างๆด้วยกันโดยพรรคเล็กยังมีการเสนอแนวทางการแก้ไขปัญหาต่างๆให้กับรัฐบาลอีกด้วยซึ่งสิ่งไหนที่เป็นประโยชน์และสามารถดำเนินการได้ตามกฎหมายรัฐบาลก็ยินดีรับฟังด้วยความจริงใจทั้งนี้ท่านนายกฯได้กล่าวขอบคุณพรรคร่วมรัฐบาลทุกพรรคไม่ว่าจะเป็นพรรคขนาดใหญ่ขนาดกลางหรือขนาดเล็กด้วยเพราะทุกพรรคถือเป็นพรรคร่วมรัฐบาลเท่าเทียมกันมาจากการเลือกตั้งของประชาชนเหมือนกันรวมทั้งได้ขอให้พรรคร่วมรัฐบาลทุกพรรคช่วยกันทำงานเพื่อแก้ไขปัญหาความเดือดร้อนให้กับประชาชนอีกด้วย
“การรับประทานอาหารร่วมกันของพรรคร่วมรัฐบาลนั้นถือเป็นเรื่องปกติของคนที่ต้องทำงานร่วมกันไม่ได้มีวาระอะไรเป็นพิเศษและบรรยากาศก็เป็นไปด้วยดีซึ่งพรรคร่วมรัฐบาลทุกพรรคยืนยันตรงกันว่าพร้อมที่จะสนับสนุนรัฐบาลอย่างเต็มที่ต่อไปดังนั้นมั่นใจว่ารัฐบาลจะบริหารประเทศเพื่อแก้ปัญหาความเดือดร้อนให้กับประชาชนจนครบเทอมอย่างแน่นอน”โฆษกรัฐบาลกล่าว
ส่วนกรณีที่นายประเสริฐจันทรรวงทองเลขาธิการพรรคเพื่อไทยระบุว่าเชื่อว่ารัฐบาลยังไม่เป็นเอกภาพนายกฯยังไม่รู้จักการเมืองดีพอนั้นนายธนกรกล่าวว่าเป็นความฝันของฝ่ายค้านอยู่แล้วที่ต้องการให้เกิดความสั่นคลอนในรัฐบาลโดยไม่สนว่าประชาชนกำลังรอให้รัฐบาลเข้าไปช่วยแก้ปัญหายืนยันว่าวันนี้รัฐบาลมีความเป็นเอกภาพสัมพันธ์เหนียวแน่นทั้งนี้นายกฯเข้าใจการเมืองเป็นอย่างดีจึงเด็ดขาดกับการทุจริตออกมาตรการต่างๆเพื่อช่วยเหลือประชาชนตั้งแต่ฐานรากของประเทศอย่างไรก็ตามหากไม่เข้าใจการเมืองก็คงมีอยู่เรื่องเดียวคือการที่เข้าใจว่าฝ่ายค้านจะทำหน้าที่ของตัวเองเพื่อประโยชน์ของประชาชนมากกว่าผลประโยชน์ของตัวเองแต่กลับเข้าใจผิดเพราะวันๆจ้องแต่จะดิสเครดิตรัฐบาลเพื่อหวังให้ตัวเองได้มีโอกาสกลับมาเป็นรัฐบาลหรือเข้าใจว่าฝ่ายค้านคือผู้แทนของประชาชนที่เข้าไปทำหน้าที่ในสภาฯแต่ในความเป็นจริงกลับออกไปผสมโรงเล่นแต่เกมการเมืองจนไม่สนใจภาพลักษณ์ของสภาฯทางที่ดีถ้าพรรคเพื่อไทยเอาเวลาในแต่ละวันที่จ้องแต่จะคอยเสียดสีดิสเครดิตรัฐบาลรายวันไปช่วยแก้ปัญหาความเดือดร้อนให้กับประชาชนบ้างก็คงจะดีล้างข้อครหารัฐมนตรีทุจริตจนต้องติดคุกไม่รู้กี่คนในสายตาของประชาชนให้ได้เสียก่อนเชื่อว่าจะสร้างประโยชน์ให้กับประชาชนได้มากกว่า
—————-